**ELŐTERJESZTÉS**

**Körmend Város Önkormányzata Képviselő-testülete 2022. szeptember 13-i rendkívüli ülésére**

**Tárgy:** Vasivíz Zrt- részvényátruházás

Tisztelt Képviselő-testület!

A Technológiai és Ipari Minisztérium a csatolt kérelemmel kereste meg a Vasivíz Zrt-t, ill. más víziközmű vagyon üzemeltetőket is.

A megkeresés lényege az, hogy az Állam térítésmentesen átvenné a víziközmű vagyont a tulajdonosoktól (a Vasivíz Zrt. esetében az Önkormányzatoktól), ha a tulajdonosok így döntenek.

Első körben a polgármesterektől várnak erre egy szándéknyilatkozatot.

Jogszabály egyébként már most is lehetővé teszi az Önkormányzatok számára az ingyenes vagyonátadást, de ezidáig ezzel nem éltek a Vasivíz Zrt. tulajdonosai.

Olyan időpontban érkezett a megkeresés, amikor az energiaárak elszabadulása mélyen érinti a Vasivíz Zrt-t is, ez az év eleve veszteséggel is tervezett a cégnél. A cég hatósági árak mentén dolgozni, szolgáltatási díjat nem tud emelni saját döntéssel.

A cég Felügyelőbizottságának elnökeként nem kívánok konkrét határozati javaslatot megfogalmazni, kérem a Testületet, hogy nyilvánítsa ki akaratát.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy felhatalmazza/nem hatalmazza fel a Polgármestert arra, hogy szándéknyilatkozatot tegyen a Vasivíz Zrt-ben lévő önkormányzati, 4,3% -os részesedésnek állami, térítésmentes tulajdonba adásának felkínálására vonatkozóan.

Körmend, 2022. 09. 08.

**Bebes István**

**polgármester**